A sprintfutam elõtt begyorsult a Mercedes, a McLarent bajok sújtották
A szombati edzésen kivételesen nem az idõmérõre, hanem a versenyre készültek a csapatok. Az utolsó tréninget Russell zárta az élen Pérezt és Leclerc-t megelõzve.
rendezés

Legfrissebb fölül

-   legfrissebb alul
-   legfrissebb fölül

Szombaton gyakorolhatott elõször igazán jó idõben, száraz aszfalton a Forma-1 mezõnye Imolában, ahol pénteken az edzés és az idõmérõ egy része nedves pályán zajlott. Mivel utóbbira már sor került a mai sprintfutam miatt, és az autókon innentõl csak korlátozottan lehet módosítani, az egyórás gyakorlás leginkább arról szólt, hogy mindenki kitapogassa, a meglévõ és a módosítható beállításokkal hogyan viselkedik az autó és a különbözõ gumitípusok a hosszú etapokon.

Pont emiatt ezúttal kevésbé lényeges a tabella végeredménye a legjobb köridõk alapján. A tempót eleinte a Red Bull diktálta, Sergio Pérez gyorsabb volt Max Verstappennél, aztán a váratlanul jól szereplõ Mercedesszel George Russell vette át az 1., Lewis Hamilton a 4. helyet.

Bár túl sokat nem érdemes kiolvasni az Ezüstnyilak teljesítményébõl,

feltételezhetõ, hogy a melegebb idõjárás segített nekik, hiszen tegnap szenvedtek a gumik felmelegítésével.

Kérdés, ezt a formát mennyire tudják átmenteni a sprintre és a vasárnap futamra. Verstappent késõbb hátrébb szorították még néhányan, 7. lett, míg a ferrarisok végül a 3. és a 6. helyen végeztek.

A tréningen nem vett részt Valtteri Bottas, mert az Alfa Romeo nem végzett az összes javítással az idõmérõn elromlott autón. A Sky úgy értesült, a kipufogóval volt baj. A McLarent szintén zûrök érték: Daniel Ricciardo egy frissen felfedezett mûszaki hiba miatt szintén nem járt a pályán, és Lando Norris is alig töltött rajta néhány percet fékproblémából adódóan. Ez utóbbi nem újkeletû gond a csapatnál.

Percrõl percre tudósításunk az eredménytáblázat alatt olvasható.

GPHírek

12:10

Ezúttal van értelme a szabadedzésnek

Köszöntjük Kedves Olvasóinkat, hamarosan kezdõdik az Emilia Romagna Nagydíj második szabadedzése. A pilóták korábban sokat panaszkodtak, hogy a sprintfutamos hétvégéken nincs értelme megtartani a szombati gyakorlást, mert már érvényben vannak a parc fermé szabályok, ezért nem igazán tudnak kísérletezni a beállításokkal. Most annyiban lesz más a helyzet, hogy a mezõny tagjai elõször próbálhatják ki az imolai pályát teljesen száraz körülmények között az idei autókkal, ami biztosan hasznos lesz számukra a sprintfutam és a verseny elõtt.

GPHírek

12:15

Verstappené lett a kaotikus idõmérõ

Ahogyan az a sprintfutamos hétvégéken lenni szokott, a kvalifikációt pénteken rendezték meg. Összesen ötször kellett félbeszakítani baleset vagy technikai hiba miatt, és végül a holland pilóta szerezte meg a pole pozíciót. Az összefoglalót az alábbi linkre kattintva olvashatják.

GPHírek

12:18

Bottas összehasonlította a Mercedest és a Ferrarit

Mármint a motorok terén, hiszen immáron mindkét gyártóval van tapasztalata. A finn pilóta két fontos különbséget is észrevett: szerinte a Ferrari könnyebben vezethetõ, viszont az automata rendszer a Mercedesnél mûködik jobban.

GPHírek

12:23

Bottas autóját nem sikerült megjavítani

A Q3-ban meghibásodott az Alfa Romeo kipufogója, aminek következtében félre kellett állnia. Edd Straw, a The-Race újságírója jelenti, hogy mivel számos alkatrészt cserélni kellett, az autót még mindig szerelik, és abban reménykednek, hogy legalább a gyakorlás végén ki tud menni pár körre.

GPHírek

12:28

Sokat javult az idõjárás

Bár a Nap továbbra sem sütött ki, mind a levegõ, mind a pálya hõmérséklete nõtt a tegnapi naphoz képest: elõbbi 19, utóbbi 31 fokos. Emellett esõre sem kell számítani, és a páratartalom is csak 51 százalékos.

GPHírek

12:30

Zöld zászló

Elindult a második szabadedzés, Stroll, Schumacher, majd Csou is pályára gurult, mindhárman közepes abroncsokon.

GPHírek

12:33

A Mercedesek már a pályán, Sainz be sem szállt

Eddig nyolcan hagyták el a garázst, köztük Russell és Hamilton is. Közülük egyedül Alonso autózik keményeken, a többiek a C3-asokon kezdtek. Eközben Sainz még be sem ült az autóba, vagyis a Ferrarinál nem sietik el a dolgokat.

GPHírek

12:35

A Red Bull a lágyakon, a Ferrari a közepeseken nyit

Az elsõ nyolc pilóta a közepeseken vagy a keményeken jött ki, aztán a következõ négy a lágyakon, köztük Verstappennel és Pérezzel. Velük ellentétben Leclerc-nek a sárga oldalfalú abroncsokat tették fel.

GPHírek

12:36

Csoué az elsõ idõ

A kínai versenyzõ 1:24.826 másodperccel kezdett, amit Norris 1,005 másodperccel múlt felül. Hozzá kell tenni, hogy ezen a tréningen nem a leggyorsabb köröket érdemes figyelni, hiszen az idõmérõ már lezajlott, hanem a versenyszimulációk egészét kell vizsgálni.

GPHírek

12:40

A Red Bull vélhetõen a sprintfutamra készül

Pérez 1:20.447-tel állt az élre, míg Verstappen 631 ezreddel követi õt. Valószínû, hogy az RB18-asokat kevésbé tankolták meg, mint a többieket, mert óriási elõnyben vannak a többiekhez képest, még a szintén lágyakon lévõ Gasly elõtt is közel 1 másodperccel vezet Pérez.

GPHírek

12:43

Pérez gyorsul

Úgy néz ki, egyelõre jól mûködnek a lágyak a Red Bullon, hiszen a mexikói pilóta körrõl körre javít. Jelenleg a 6. körénél tart, legutóbb 1:19.815-öt autózott.

GPHírek

12:45

Bottas autóját még mindig szerelik

Továbbra sem tûnik úgy, hogy a finn versenyzõ hamarosan autóba ülhet, hiszen a motort még mindig szerelik. A váltó például jelenleg nincs is bent a kocsiban.

GPHírek

12:49

Pérez kicsit visszaesett

A mexikói pilóta az utolsó elõtti körét elrontotta, legutóbb pedig fél másodperccel autózott lassabban legjobb körénél. Verstappen tartja saját maga tempóját, igaz, õ lassabb köröket autózott, mint csapattársa. Hogy ez mibõl fakad, azt természetesen nem tudjuk.

GPHírek

12:51

Hamilton gyorsult a lágyakon

A hétszeres világbajnok egy 8 körös etapot teljesített a közepeseken, majd a lágyakra váltott. Ezt követõen mindössze 208 ezreddel volt lassabb Pérez eddigi legjobbjánál, ám a következõ körében visszatért a bokszba, hogy aztán ismét pályára gördüljön.

GPHírek

12:54

A McLarennél is gondok vannak

A wokingi istálló az imént közölte Twitteren, hogy probléma van Norris fékrendszerével, és ennek kivizsgálása idõbe kerül. Jelenleg abban bíznak, hogy a gyakorlás vége elõtt vissza tud térni. Ráadásul Ricciardo még ki sem ment a pályára, Bottast leszámítva egyedüliként a mezõnyben.

GPHírek

12:57

Visszatért az élet Pérez gumijaiba

Mindez abban mutatkozik meg, hogy 25 ezredet javított eddigi legjobbjához képest. Jelenleg egyébként a 16. körénél jár a lágyakon, amivel Gaslyval holtversenyben a legszorgalmasabb a mezõnyben. Hamiltonhoz hasonlóan Russell is sokat gyorsult a lágyakon, az ifjabbik brit pilóta a 2. helyre jött fel 166 ezredes lemaradással.

GPHírek

12:59

Russell átvette a vezetést

Félidõhöz közeledve a Mercedes versenyzõje letaszította a mexikói pilótát a z eredményjelzõ tetejérõl. Hozzá kell tenni, hogy a Mercedes gumijai sopkkal frissebbek, és az üzemanyagszintet sem ismerjük.

GPHírek

13:02

Sokan visszatértek a bokszba

Így tett a 18 körig jutó Pérez, a 17 körrel rendelkezõ Leclerc, a 16 körös Gasly, valamint a 12 kört autózó Verstappen is. Utóbbi már vissza is jött a pályára, a várakozásoknak megfelelõen ezúttal közepeseken.

GPHírek

13:06

A Ferrari egyelõre csak a középmezõnyben

Sainz a 11., Leclerc a 12. helyen áll, de óva intenénk a maranellóiak szurkolóit, hogy túlzottan aggódjanak kedvenceik miatt. Vélhetõen mindkét autót nagyon megtankolták, ezért nem tudták tartani az élen állók tempóját.

GPHírek

13:10

A Mercedesek visszaestek a lágyakon

Úgy néz ki, hogy a tegnapinál jóval melegebb idõjárás kedvez a brackley-ieknek, hiszen Russell vezet, Hamilton pedig a 3. helyen áll. Ugyanakkor a lágyakon futott 6. körükben mindketten elmaradtak az etap elején futott köreiktõl.

GPHírek

13:15

Tekintse meg galériánkat!

Elérhetõek a második szabadedzésrõl, illetve a sprintfutamról készülõ képválogatásunk elsõ fotói. A galériát az alábbi képre kattintva lehet megnyitni. 

GPHírek

13:17

Leclerc is gyorsult a lágyakon

A monacói pilóta 1:19.740-nel jelentkezett, amivel feljött a 2. helyre Russell mögé. Ami fontosabb, hogy legutóbb sem maradt el sokkal ettõl az idõtõl, bár még csak a 4. körét teljesítette. Sainz a 6. pozícióba, Alonso és Verstappen közé jött fel a közepeseken.

GPHírek

13:20

Csou megdöntötte Pérez rekordját

Legalábbis ami az egyhuzamban megtett köröket illeti a mai napon. A mexikói pilóta 18-nál állt meg a lágyakon, míg az Alfa Romeo versenyzõje most szelte át 19. alkalommal a célvonalat, amióta legutóbb a pályára gördült.

GPHírek

13:23

Pérez ismét javított az új gumikon

A Red Bull pilótája 81 ezredre megközelítette Russellt, és legutóbbi körében sem sokkal maradt el eddigi legjobbjától. Csou közben 21 körnél befejezte az etapját, ennél tovább senki nem fog már eljutni egyhuzamban.

GPHírek

13:27

Ricciardót és Bottast nem, Norrist alig láttuk

A finn pilótáról már az edzés kezdete elõtt tudni lehetett, hogy legfeljebb a végére tud kijönni, de erre már alig van ideje. Hasonló cipõben jár az ausztrál pilóta is, ráadásul a McLarennek mindkét autón dolgozni kell, hiszen Norris esetében a fékrendszerben lépett fel probléma. A wokingiak a szezon eleje óta szenvednek a fékhûtéssel.

GPHírek

13:30

Verstappenék még megfuttatják a lágyakat

Mind õ, mind Russell használt lágyakon tágyakon tért vissza, miután befejezte korábbi etapját. Norris szintén újra a pályán, de érdemi munkát már nem fog tudni végezni.

GPHírek

13:32

Kockás zászló, megvan az elsõ Mercedes-elsõség

Véget ért a második szabadedzés, amelyet Russell zárt az élen. Mindez azt jelenti, hogy a teszteket leszámítva idén elõször végzett a Mercedes az elsõ helyen bármilyen F1-es esményen. A brit pilóta 1:19.457-es idejével 81 ezreddel elõzte meg Pérezt, ám ezúttal mindenki a versenytempóra koncentrált.

GPHírek

13:36

A Haas visszaesett

Pérez mögött Leclerc, Hamilton, Alonso, Sainz, Verstappen, Cunoda, gasly és Csou végzett az elsõ tízben. Úgy tûnik, hogy a melegebb idõjárás a tegnap kiválóan szereplõ Haasnak kedvezett a legkevésbé, hiszen Magnussen a 12., Schumacher a 13. lett.

GPHírek

13:38

Jön a sprintfutam

Mostanra megköszönjük figyelmüket, de ne feledjék, magyar idõ szerint fél 5-kor következik a sprintfutam! Természetesen akkor is várjuk Önöket percrõl percre közvetítésünkkel.

Még több bejegyzés
GPhírek Forma-1 Emilia-Romagna Nagydíj Forma-1-es hír Forma-1 percrõl percre